<classify> Benki ya CRDB imekanusha taarifa zilizoenea kwenye mitandao ya kijamii kuwa imefunga tawi lake la Chato kutokana na ugumu wa biashara.Mkurugenzi wa Masoko na Utafiti wa Benki ya CRDB, Tully Mwambapa amesema kuwa taarifa hizo si za ukweli kwani tawi hilo linaendelea vyema na biashara na ni moja ya matawi yaliyofanya vizuri zaidi katika kipindi cha mwaka wa fedha uliopita.Tumeshangazwa sana na taarifa hizi kwani hata ukiangalia taarifa yenyewe haina ubora unaoendana taaluma yetu.Mimi ndiye mhusika mkuu wa kutoa matangazo yote kwenye magazeti na vyombo vyote vya habari. Naomba kusema kuwa silitambui tangazo hilo. Nichukue fursa hii kuwatangazia wateja wetu na Watanzania wote kwa ujumla kuwa Benki ya CRDB haijafunga na wala haina mpango wa kufunga tawi lolote nchini, amesisitiza Mkurugenzi huyo.Alifafanua zaidi kuwa benki hiyo iko katika mkakati wa kutanua wigo wa utoaji huduma zake kwa kutumia ubunifu na teknolojia ili kuwafikia Watanzania wengi waliopo vijijini kupitia uwakala.CRDB imepanga kuongeza mawakala zaidi ya 10,000.  <topic>: KITAIFA 